PD Celje-Matica vabi na nedeljski planinski izlet
23. oktobra 2011 

Golte - Smrekovec


Naš pohod bomo začeli na nadmorski višini 1200m. Mimo Mozirske koče se bomo povzpeli na Boskovec (1587m), najvišjo točko apnenčaste planote Golte, ki je svoje ime dobila zaradi lastnosti kraškega površja, ki 'golta' vodo. Naš drugi cilj bo Dom na Smrekovcu. S kraške planote bomo vulkanski greben Komen- Smrekovec dosegli po označeni poti preko dveh prevalov - Kal (1318m) in Atelsko sedlo (1317m). V primeru ugodnega vremena bomo osvojili najvzhodnejši vrh vulkanskega slemena – Smrekovec (1577m), ki je znan po lepem razgledu. Izlet bomo zaključili s sestopom v sotesko Štajerske Kramarice, kjer nas bo čakal naročen prevoz.

Zbirališče : 

7.00 na avtobusnem postajališču na Glaziji

Čas skupne hoje:
5-6 ur
Pot je nezahtevna in označena. Potrebna je osnovna pohodna kondicija, primerna planinska obutev in oprema. Hrana in pijača iz nahrbtnika, Dom na Smrekovcu je odprt. Vrnitev v Celje do 16.30 ure.

Cena prevoza je 15 €.

Lep pozdrav,

Lidija Hočevar Žager,

vodnik PD Celje-Matica


Prijave do četrtka, 20. oktobra v društveni pisarni ali po telefonu na številko 492 48 50 oz. 051/338-358. 
